กฎกระทรวงการจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ พ.ศ. 2566กฎกระทรวง การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ พ.ศ. ๒๕๖๖อาศัยอำนาจตามความในมาตรา ๕ วรรคสอง มาตรา ๘ (๑๘/๑) และมาตรา ๙๓ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ผู้รับใบอนุญาต" หมายความว่า ผู้รับใบอนุญาตดังต่อไปนี้ (๑) ใบอนุญาตมีไว้ในครอบครองหรือใช้วัสดุนิวเคลียร์ตามมาตรา ๓๖ (๑) (๒) ใบอนุญาตนำเข้า ส่งออก หรือนำผ่านวัสดุนิวเคลียร์ตามมาตรา ๓๖ (๒)มาตรา 2 ข้อ ๒ ผู้รับใบอนุญาตเกี่ยวกับวัสดุนิวเคลียร์ตามประเภทและปริมาณของวัสดุนิวเคลียร์ดังต่อไปนี้ ต้องจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ตามกฎกระทรวงนี้ (๑) พลูโทเนียมที่มีพลูโทเนียม ๒๓๘ ไม่เกินร้อยละแปดสิบ ปริมาณมากกว่าสิบห้ากรัม (๒) ยูเรเนียม ๒๓๓ ปริมาณมากกว่าสิบห้ากรัม (๓)มาตรา 2 ยูเรเนียมเสริมสมรรถนะที่มียูเรเนียม ๒๓๕ ตั้งแต่ร้อยละยี่สิบขึ้นไป ปริมาณมากกว่าสิบห้ากรัม (๔) ยูเรเนียมเสริมสมรรถนะที่มียูเรเนียม ๒๓๕ ตั้งแต่ร้อยละสิบขึ้นไปแต่น้อยกว่าร้อยละยี่สิบ ปริมาณมากกว่าหนึ่งกิโลกรัม (๕) ยูเรเนียมเสริมสมรรถนะที่มียูเรเนียม ๒๓๕ สูงกว่าธรรมชาติแต่น้อยกว่าร้อยละสิบมาตรา 2 ปริมาณตั้งแต่สิบกิโลกรัมขึ้นไป (๖) ยูเรเนียมที่มีอยู่ตามธรรมชาติ ปริมาณตั้งแต่สิบตันขึ้นไป (๗) ยูเรเนียมด้อยสมรรถนะที่มียูเรเนียม ๒๓๕ ตั้งแต่ร้อยละศูนย์จุดห้าขึ้นไปถึงร้อยละที่มีอยู่ตามธรรมชาติ ปริมาณตั้งแต่สิบตันขึ้นไป (๘) ยูเรเนียมด้อยสมรรถนะที่มียูเรเนียม ๒๓๕ ต่ำกว่าร้อยละศูนย์จุดห้าลงมามาตรา 2 ปริมาณตั้งแต่ยี่สิบตันขึ้นไป (๙) ทอเรียม ปริมาณตั้งแต่ยี่สิบตันขึ้นไปมาตรา 3 ข้อ ๓ เจ้าหน้าที่ดำเนินการทางเทคนิคเกี่ยวกับวัสดุนิวเคลียร์มีหน้าที่ควบคุมดูแลความปลอดภัยทางนิวเคลียร์และรังสี ความมั่นคงปลอดภัยทางนิวเคลียร์ และการพิทักษ์ความปลอดภัยทางนิวเคลียร์ ในกรณีการปฏิบัติงานปกติและเมื่อเกิดอุบัติเหตุหรือเหตุฉุกเฉินทางนิวเคลียร์และรังสีมาตรา 4 ข้อ ๔ การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์เพื่อทำหน้าที่ควบคุมดูแลความปลอดภัยทางนิวเคลียร์และรังสีและความมั่นคงปลอดภัยทางนิวเคลียร์ ให้เป็นไปตามหลักเกณฑ์ ดังต่อไปนี้ (๑) สำหรับผู้รับใบอนุญาตมีไว้ในครอบครองหรือใช้วัสดุนิวเคลียร์มาตรา 4 ให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์อย่างน้อยหนึ่งคนปฏิบัติหน้าที่ประจำสถานที่ทำการของผู้รับใบอนุญาตตลอดเวลาที่ใช้วัสดุนิวเคลียร์ เว้นแต่ในช่วงที่ไม่มีการใช้วัสดุนิวเคลียร์ ให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่พร้อมปฏิบัติหน้าที่เมื่อเรียกหา (๒)มาตรา 4 สำหรับผู้รับใบอนุญาตนำเข้า ส่งออก หรือนำผ่านวัสดุนิวเคลียร์ ให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่พร้อมปฏิบัติหน้าที่เมื่อเรียกหามาตรา 5 ข้อ ๕ การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์เพื่อทำหน้าที่ควบคุมดูแลการพิทักษ์ความปลอดภัยทางนิวเคลียร์ ให้ผู้รับใบอนุญาตจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่พร้อมปฏิบัติหน้าที่เมื่อมีการมอบหมายมาตรา 5 ผู้รับใบอนุญาตจะมอบหมายให้เจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่มีหน้าที่ตามข้อ ๔ ทำหน้าที่ควบคุมดูแลตามวรรคหนึ่งก็ได้มาตรา 6 ข้อ ๖ การปฏิบัติหน้าที่เมื่อเรียกหาของเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ตามข้อ ๔ ต้องปฏิบัติงานได้ทันทีเมื่อเรียกหาให้ไว้ ณ วันที่ ๒๗ กรกฎาคม พ.ศ. ๒๕๖๖ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง มาตรา ๘ (๑๘/๑) และมาตรา ๙๓ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ บัญญัติให้รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดหลักเกณฑ์การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ปฏิบัติหน้าที่ในสถานที่ทำการของผู้รับใบอนุญาต จึงจำเป็นต้องออกกฎกระทรวงนี้